สถานีบางบัว

สถานีบางบัว (Bang Bua, รหัส N15) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงลาดยาว เขตจตุจักร กรุงเทพมหานคร เปิดให้บริการเมื่อวันที่ 5 มิถุนายน พ.ศ. 2563
== ที่ตั้ง ==
ถนนพหลโยธิน บริเวณด้านหน้า มหาวิทยาลัยศรีปทุม และโรงเรียนบางบัว (เพ่งตั้งตรงจิตวิทยาคาร) ใกล้กับแยกบางบัว ในพื้นที่แขวงลาดยาว เขตจตุจักร กรุงเทพมหานคร
ไฟล์:BTS Bang Bua - SPU viewing from ticketing office floor.jpg|มหาวิทยาลัยศรีปทุม มองจากชั้นจำหน่ายตั๋วสถานี
ไฟล์:BTS Bang Bua - Bang Bua school.jpg|โรงเรียนบางบัว
==การตั้งชื่อสถานี==
ในแผนงานแรกสำนักงานนโยบายและแผนการขนส่งและจราจร (สถานะก่อนกรมการขนส่งทางราง) ได้กำหนดชื่อสถานีแห่งนี้ว่า สถานีบางบัว เนื่องจากที่ตั้งสถานีตั้งอยู่ในย่านชุมชนบางบัว และใกล้แยกบางบัว ซอยบางบัว (พหลโยธิน 49) โรงเรียนบางบัว (เพ่งตั้งตรงจิตวิทยาคาร) และวัดบางบัว อันเป็นโรงเรียนและวัดเก่าแก่ในพื้นที่ แต่อย่างไรก็ตามในคราวการก่อสร้างเมื่อ พ.ศ. 2556 การรถไฟฟ้าขนส่งมวลชนแห่งประเทศไทย (รฟม.) ได้ดำเนินการเปลี่ยนชื่อสถานีเป็น สถานีศรีปทุม ตามข้อเสนอจากทางคณะกรรมการมหาวิทยาลัยศรีปทุม ที่ได้มีการยื่นเรื่องร้องขอให้พิจารณาใช้ชื่อสถานีว่า ศรีปทุม แทน บางบัว ด้วยชื่อดังกล่าว เป็นนามพระราชทานโดย สมเด็จพระศรีนครินทราบรมราชชนนี ที่พระราชทานนาม ศรีปทุม ให้เป็นชื่อของมหาวิทยาลัยศรีปทุมแทน วิทยาลัยไทยสุริยะ ที่ใช้มาตั้งแต่เดิม โดยมีความหมายว่า "ดอกบัว" เช่นเดียวกับคำว่าบางบัว ภายหลังประชาชนที่อาศัยในย่านดังกล่าวเกิดการคัดค้านการใช้ชื่อสถานีอย่างหนัก จึงได้ส่งเรื่องร้องเรียนไปยัง การรถไฟฟ้าขนส่งมวลชนแห่งประเทศไทย สำนักการจราจรและขนส่ง กรุงเทพมหานคร รวมถึง กรุงเทพธนาคม และบีทีเอสซี เพื่อให้มีการพิจารณาเปลี่ยนชื่อสถานีกลับเป็น บางบัว ตามเดิม ด้วยเหตุที่ว่า ย่านที่ตั้งสถานีมีชื่อย่านว่าบางบัว ประชาชนรู้จักกันเป็นอย่างดีอยู่แล้ว และการใช้ชื่อ "ศรีปทุม" อาจเป็นการโฆษณา หรือการประชาสัมพันธ์ให้กับมหาวิทยาลัยศรีปทุม ซึ่งเป็นมหาวิทยาลัยเอกชน หาใช่มหาวิทยาลัยรัฐบาลเช่นเดียวกับมหาวิทยาลัยเกษตรศาสตร์ ที่ถูกนำไปใช้เป็นชื่อสถานี รวมถึงอาจเข้าข่ายความเสี่ยงในการเปลี่ยนแปลงสถานที่ด้วยเหตุผลเดียวกับที่ รฟม. เปลี่ยนชื่อสถานีหอวัง เป็นสถานีห้าแยกลาดพร้าว ด้วยเช่นกัน
ภายหลังจากที่ได้รับการร้องเรียน รฟม. ได้ออกแถลงการณ์ว่าสาเหตุที่ รฟม. ตัดสินใจใช้ชื่อว่า "ศรีปทุม" เนื่องมาจากเป็นนามพระราชทาน ย่อมมีศักดิ์สูงกว่าชื่อย่านที่ประชาชนรู้จักกันโดยทั่วไป และความหมายคือ "ดอกบัว" ย่อมมีความหมายที่พ้องต้องกันกับย่านบางบัวอยู่แล้ว แต่อย่างไรก็ตาม รฟม. ยินดีรับข้อร้องเรียนไปพิจารณาเพื่อกำหนดเป็นชื่อสถานีจริงก่อนเปิดให้บริการต่อไป ซึ่งภายหลังจากที่ รฟม. ได้โอนโครงการให้กรุงเทพมหานครไปดำเนินการ ประชาชนย่านบางบัวจึงได้ร้องเรียนไปที่กรุงเทพมหานคร และกรุงเทพธนาคมอีกครั้ง ทั้งสองหน่วยงานจึงรับเรื่องพิจารณา และร้องขอให้ รฟม. อย่าเพิ่งดำเนินการติดตั้งป้ายชื่อสถานีจนกว่าจะได้รับการยืนยันจากทาง กทม. และบีทีเอสซีที่เป็นผู้ให้บริการ
ต่อมา กรุงเทพมหานคร ได้ยืนยันใช้ชื่อ "บางบัว" เป็นชื่อสถานีตามแผนงานเดิมของ สนข. เนื่องจากเหตุผลของฝั่งประชาชนฟังขึ้น รวมถึงมีการทำประชาพิจารณ์กับประชาชนในพื้นที่ ซึ่งส่วนใหญ่เห็นควรให้ใช้ชื่อสถานีว่า "บางบัว" กรุงเทพมหานครจึงได้แจ้งยืนยันต่อกรมการขนส่งทางรางว่าได้กำหนดให้สถานีดังกล่าวมีชื่อสถานีอย่างเป็นทางการว่า สถานีบางบัว ในที่สุด
== แผนผังของสถานี ==
{|table border=0 cellspacing=0 cellpadding=4
| style = "border-bottom:solid 1px gray;" rowspan=4 valign=top|U3ชานชาลา
| style = "border-top:solid 1px gray;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาด้านข้าง, ประตูรถจะเปิดทางด้านซ้าย
|-
| style = "border-bottom:solid 1px gray;"|ชานชาลา 1
| style = "border-bottom:solid 1px gray;"| มุ่งหน้า  
|-
| ชานชาลา 2
| มุ่งหน้า  
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 1px gray;" colspan=2|ชานชาลาด้านข้าง, ประตูรถจะเปิดทางด้านซ้าย
|-
| style = "border-bottom:solid 1px gray;" rowspan=1 valign=top|U2ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ทางออก , ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า
|-
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ป้ายรถประจำทาง, ถนนพหลโยธิน, ซอยพหลโยธิน 49 (ซอยบางบัว), โรงเรียนบางบัว (เพ่งตั้งตรงจิตวิทยาคาร), มหาวิทยาลัยศรีปทุม
|}
== รายละเอียดของสถานี ==
=== รูปแบบของสถานี ===
เป็นแบบชานชาลาด้านข้าง (Side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
ไฟล์:BTS Bang Bua - Train coming from Royal Forest Dept.jpg|รถไฟฟ้าจากสถานีกรมป่าไม้
ไฟล์:BTS Bang Bua - Platform.jpg|ชานชาลาสถานี
ไฟล์:BTS Bang Bua - Ticketing office floor.jpg|ชั้นจำหน่ายตั๋ว
ไฟล์:BTS Bang Bua - ticketing machines and exits.jpg|เครื่องจำหน่ายตั๋ว
===สัญลักษณ์ของสถานี===
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
== ทางเข้า-ออก ==
ประกอบด้วยทางขึ้น-ลงปกติ และทางเดินใต้รางรถไฟฟ้าเชื่อมสะพานลอยเดิม ได้แก่
1 โชว์รูมรถยนต์ฮอนด้า (ลิฟต์)
2 มหาวิทยาลัยศรีปทุม (บันไดเลื่อน)
3 คอนโดมิเนียม เซียล่า ศรีปทุม, โรงเรียนบางบัว (เพ่งตั้งตรงจิตรวิทยาคาร), ซอยพหลโยธิน 49/1, บิวทีค คลินิก (Beautique clinic) (บันไดเลื่อน)
4 ซอยพหลโยธิน 46, วัดบางบัว (ลิฟต์)
ทางเดินยกระดับ ถนนผลาสินธุ์, กรมทางหลวงชนบท, สำนักงานที่ดินกรุงเทพมหานคร สาขาบางเขน
จุดรวมพลอยู่ที่ทางออก 2 บริเวณหน้ามหาวิทยาลัยศรีปทุม และทางออก 3 บริเวณหน้าโรงเรียนบางบัว
อนึ่ง ทางเดินยกระดับช่วงแยกซอยพหลโยธิน 49/1 ลดระดับความสูงจากระดับปกติลงมาประมาณ 3 เมตรเนื่องจากกรุงเทพมหานครมีโครงการจะสร้างสะพานรถข้ามแยกดังกล่าวในอนาคต
ไฟล์:BTS Bang Bua - Escalator entrance.jpg|ทางเข้าสถานีด้านมหาวิทยาลัยศรีปทุม
ไฟล์:BTS Bang Bua - Bang Bua canal side entrance.jpg|ทางออกด้านคลองบางบัว
ไฟล์:BTS Bang Bua - Bang Bua canal pedestrian bridge.jpg|ถนนพหลโยธินด้านขาออกเมืองใกล้สถานี
ไฟล์:BTS Bang Bua - Pahonlayothin road near the station.jpg|สะพานลอยจากสถานีข้ามคลองบางบัว
ไฟล์:BTS Bang Bua - pedestrian bridge - height decreased section - street view.jpg|สะพานลอยข้ามคลองบางบัวช่วงลดระดับ แยกซอยพหลโยธิน 49/1
ไฟล์:BTS Bang Bua - pedestrian bridge - height decreased section - inside.jpg|ภายในช่วงลดระดับสะพานข้ามคลองบางบัว
ไฟล์:BTS Bang Bua - Soi Pahonlayothin 49-1.jpg|ซอยพหลโยธิน 49/1
== เวลาให้บริการ ==
== การเชื่อมต่อรถโดยสารประจำทาง ==
ถนนพหลโยธิน รถขสมก. สาย 26 34 39 59 107 114 129 185 503 522 543(ท่าน้ำนนท์) รถเอกชน สาย 39 51 126 524 มินิบัส สาย 34 39
== สถานที่สำคัญใกล้เคียง ==
มหาวิทยาลัยศรีปทุม
วัดบางบัว
โรงเรียนบางบัว (เพ่งตั้งตรงจิตวิทยาคาร)
บิวทีค คลินิก (Beautique clinic)
== อ้างอิง ==
บางบัว
สิ่งก่อสร้างตั้งแต่ พ.ศ. 2563
บางบัว